**ΘΕΜΑ :** Οικονομική και χρηματοοικονομική επάρκεια & Τεχνική και επαγγελματική ικανότητα

Ημ/νία υποβολής: ***12/12/2024***

**Ερώτηση**

Γεια σου Ζήση

Θα κάνεις κανένα σεμινάριο πως βγάζω την Οικονομική και χρηματοοικονομική επάρκεια & Τεχνική και επαγγελματική ικανότητα ??

Για ένα έργο 426.000,00 + ΦΠΑ, τα έχω υπολογίσει σωστά? στο επισυναπτόμενο

Με εκτίμηση,

**Απάντηση**

Σωστά τα υπολογίζεις. Σου στέλνω το συνημμένο αρχείο.

Σεμινάριο για τα κριτήρια ποιοτικής επιλογής (Οικονομική και χρηματοοικονομική επάρκεια & Τεχνική και επαγγελματική ικανότητα) θα κάνουμε εντός του Φεβρουαρίου 20205.

**A’ . Tεχνική και επαγγελματική ικανότητα**

Με σκοπό την επίτευξη της ορθής εκτέλεσης της σύμβασης οι αναθέτουσες αρχές μπορούν να επιβάλλουν απαιτήσεις που να διασφαλίζουν ότι οι οικονομικοί φορείς διαθέτουν την αναγκαία τεχνική και επαγγελματική ικανότητα. Όλες οι απαιτήσεις πρέπει να σχετίζονται και να είναι ανάλογες με το αντικείμενο της σύμβασης. Οι εν λόγω απαιτήσεις καταρχάς καθορίζονται περιγραφικά στο παρόν σημείο, χωρίς παραπομπή σε τάξεις/πτυχία του ΜΕΕΠ ή βαθμίδες/κατηγορίες του ΜΕΚ.

Οι αναθέτουσες αρχές μπορούν να επιβάλλουν απαιτήσεις που να διασφαλίζουν ότι οι οικονομικοί φορείς διαθέτουν την αναγκαία οικονομική και χρηματοδοτική ικανότητα για την εκτέλεση της σύμβασης. Όλες οι απαιτήσεις πρέπει να σχετίζονται και να είναι ανάλογες με το αντικείμενο της σύμβασης[[1]](#footnote-1). Οι εν λόγω απαιτήσεις καθορίζονται περιγραφικά στο παρόν σημείο, χωρίς παραπομπή σε τάξεις/πτυχία του ΜΕΕΠ.

Σε κάθε περίπτωση και μέχρι την κατάργηση των άρθρων 80 έως 110 του ν. 3669/2008 και την έναρξη ισχύος του π.δ. του άρθρου 118 παρ. 20 του ν. 4472/2017, επισημαίνεται ότι, εφόσον η αναθέτουσα αρχή επιλέξει την παραπομπή σε τάξεις/πτυχία του ΜΕΕΠ ως προς τον καθορισμό των απαιτήσεων για τις εγγεγραμμένες στο ΜΕΕΠ εργοληπτικές επιχειρήσεις, πρέπει να περιγράψει αναλυτικά τις αντίστοιχες απαιτήσεις και για τις αλλοδαπές εργοληπτικές επιχειρήσεις.

**Περιπτωσιολογία**

Η περίπτωση με την οποία πραγματεύεται η Απόφαση  ***850/2018*** του ***Τμήματος VI*** ΕλΣυν – η οποία και ανακαλεί την *166/2018* πράξη του Ε΄ Κλιμ. Ελ. Συν – αποτελεί μια καλή πρακτική θέσπισης κριτηρίων διασφάλισης τεχνικής και επαγγελματικής ικανότητας. Η απαίτηση τεχνικής επάρκειας – η οποία αποτελεί συμπλήρωση από την αναθέτουσα αρχή του κενού στοιχείου 22.Δ του περιλαμβανομένου στο Παράρτημα Β΄ της 29/ΕΣ/2017 απόφασης της Ε.Α.Α.ΔΗ.ΣΥ. πρότυπου τεύχους διακήρυξης - της εν λόγω περίπτωσης *(«οι κατά τα άνω επιχειρήσεις θα πρέπει να έχουν σχετική με το δημοπρατούμενο αντικείμενο εμπειρία και δη να έχουν εντός της τελευταίας τριετίας πριν από την ημερομηνία δημοσίευσης του διαγωνισμού, εκτελέσει εντός περιόδου οκτώ συνεχόμενων μηνών εργασίες εκσκαφής πυθμένα ποσότητας τουλάχιστον 450.000 κ.μ. …»)*κρίθηκε ότι κείται εντός των ορίων της διακριτικής ευχέρειας της αναθέτουσας αρχής να διαμορφώνει τους όρους της διακήρυξης κατά την κρίση της και να καθορίζει τα κριτήρια καταλληλότητας των οικονομικών φορέων, βάσει των οποίων πιστοποιείται η τεχνική και επαγγελματική ικανότητά τους χωρίς δέσμευση από την εγγραφή και κατάταξή τους στις τάξεις του ΜΕΕΠ, εφόσον όμως σε κάθε περίπτωση, οι συμμετέχοντες οικονομικοί φορείς αποδεικνύουν ότι διαθέτουν την αναγκαία τεχνική και επαγγελματική ικανότητα για την εκτέλεση της σύμβασης, σε κατάλληλο επίπεδο ποιότητας, ανάλογα πάντοτε με το αντικείμενο της υπό κρίση σύμβασης. Συνεπώς ή τιθέμενη εν λόγω απαίτηση δεν αποτελεί προσθήκη πρόσθετου όρου στη διακήρυξη, πέραν της αντλούμενης από την εγγραφή στο ΜΕΕΠ αντίστοιχης τεχνικής ικανότητας των διαγωνιζόμενων εργοληπτικών επιχειρήσεων, είναι σύμφωνη προς το άρθρο 75 παρ. 1 και 4 ν. 4412/2016, και επομένως, η κατά τα ανωτέρω συμπλήρωση όρου είναι νόμιμη και δεν απαιτείτο προς τούτο απόφαση του ήδη Υπουργού Υποδομών και Μεταφορών (άρθρο 53 παρ. 7 β΄ ν. 4412/2016).

Στο SITE Δες αναλυτικά τα κάτωθι:

Η.2.1 Διασφάλιση τεχνικής και επαγγελματικής ικανότητας

<https://dimosies-symvaseis.gr/index.php/anathesi-dimosion-ergon-meleton/550-kefalaio-i-kritiria-poiotikis-epilogis/i-3-kritiria-poiotikis-epilogis-se-diadikasies-ergon-kai-meleton/i-3-1-diasfalisi-texnikis-kai-epaggelmatikis-ikanotitas>

Η.3.2 Διασφάλιση Οικονομικής και χρηματοοικονομικής επάρκειας

<https://dimosies-symvaseis.gr/index.php/anathesi-dimosion-ergon-meleton/553-kefalaio-i-kritiria-poiotikis-epilogis/i-3-kritiria-poiotikis-epilogis-se-diadikasies-ergon-kai-meleton/i-3-2-diasfalisi-oikonomikis-kai-xrimatooikonomikis-eparkeias>

1. πρβ. άρθρο 75 παρ. 1 τελευταίο εδάφιο και αρ. 75 παρ. 3 του ν. 4412/2016 [↑](#footnote-ref-1)